wickkiey/tamil-wikipedia-chunked huggingface dataset:
# பிஜப்பூர் மாவட்டம், சத்தீஸ்கர்

## மாவட்ட எல்லைகள்

சத்தீஸ்கர் மாநிலத்தின் தென்மேற்கு பகுதியில், பஸ்தர் கோட்டத்தில் அமைந்துள்ள இம்மாவட்டம், வடக்கில் நாராயண்பூர் மாவட்டம், கிழக்கில் தந்தேவாடா மாவட்டம் , தென்மேற்கில் ஆந்திர பிரதேசம் மற்றும் மேற்கில் மகாராஷ்டிரம் மாநிலம் எல்லைகளாக கொண்டது.
# பிஜப்பூர் மாவட்டம், சத்தீஸ்கர்

## புவியியல்

8,530 சதுர கிலோ மீட்டர் பரப்பளவு கொண்ட இம்மாவட்டத்தில் இந்திராவதி ஆறு பாய்கிறது. இம்மாவட்டம் 675 கிராமங்கள் கொண்டது. மாவட்டத்தின் பெரும்பான்மையான பகுதிகள் மலைக்காடுகளால் சூழ்ந்துள்ளது.
# பிஜப்பூர் மாவட்டம், சத்தீஸ்கர்

## மாவட்ட நிர்வாகம்

பிஜப்பூர் மாவட்டம், பிஜப்பூர் மற்றும் போபால்பட்டினம் என இரண்டு உட்கோட்டங்களாக பிரிக்கப்பட்டுள்ளது. இம்மாவட்டம் 4 வருவாய் வட்டம்|வருவாய் வட்டங்களையும்]], பிஜப்பூர், பைரம்கர், போபால்பட்டினம் மற்றும் உஸ்சூர் என நான்கு வட்டார வளர்ச்சி அலுவலகங்களை கொண்டுள்ளது. 696 கிராமங்களைக் கொண்ட இம்மாவட்டத்தில் 169 கிராமப் பஞ்சாயத்துக்களை கொண்டுள்ளது. பைரம்கர் மற்றும் போபால்பட்டினம் என இரண்டு நகரப்பஞ்சாயத்துக்களும் மற்றும் ஒரு பிஜப்பூர் நகராட்சி மன்றமும் கொண்டது. மாவட்டத்தில் பதினெட்டு காவல் நிலையங்கள் உள்ளது.
# பிஜப்பூர் மாவட்டம், சத்தீஸ்கர்

## அரசியல்

பிஜப்பூர் மாவட்டம் பஸ்தர் மக்களவை தொகுதியிலும் (பழங்குடி மக்கள்-ST), பிஜப்பூர் சட்டமன்ற தொகுதியிலும் அமைந்துள்ளது.
# பிஜப்பூர் மாவட்டம், சத்தீஸ்கர்

## போக்குவரத்து

இம்மாவட்ட நிர்வாகத் தலைமையிட நகரமான பிஜப்பூர் வழியாக செல்லும் தேசிய நெடுஞ்சாலை 16, நாட்டின் பெரும்பான்மையான நகரங்களை தரை வழியாக இணைக்கிறது. தேசிய நெடுஞ்சாலை எண் 63 பிஜப்பூரையும், வாரங்கல் மற்றும் ஹைதராபாத் செல்லும் தேசிய நெடுஞ்சாலை எண் 202 உடன் இணைக்கிறது.  
அருகில் உள்ள தொடருந்து நிலையம் தந்தேவாடா நகரத்திலும், அருகில் உள்ள விமான நிலையம் ராய்ப்பூர் நகரத்திலும் மற்றும் விசாகப்பட்டினம் நகரத்திலும் அமைந்துள்ளது.
# பிஜப்பூர் மாவட்டம், சத்தீஸ்கர்

## காடுகளும் காட்டுயிரகளும்

8,530 சதுர கிலோ மீட்டர் பரப்பளவு கொண்ட இம்மாவட்டத்தின் வடக்கு பகுதிகள் வறண்ட பகுதிகளும், தெற்கு பகுதிகள் அடர்ந்த மலைக்காடுகளும் கொண்டது. காட்டுப்பகுதிகளில் புலிகளும் சிறுத்தைகளும், வேங்கைகள் அதிகம் கொண்டது.
# பிஜப்பூர் மாவட்டம், சத்தீஸ்கர்

## மக்கள் வகைப்பாடு

2011-ஆம் ஆண்டு இந்திய மக்கள்தொகை கணக்கெடுப்பின் படி சத்தீஸ்கர் மாநிலத்தின் நாராயண்பூர் மாவட்டத்திற்கு அடுத்து மிகக் குறைந்த மக்கள்தொகை கொண்ட மாவட்டங்களில் இரண்டாம் இடத்தில் இம்மாவட்டம் உள்ளது.  
மேலும் இந்தியாவில் மிகக் குறைந்த படிப்பறிவு கொண்ட மாவட்டங்களில், மத்தியப் பிரதேச மாநிலத்தின் அலிராஜ்பூர் மாவட்டத்திற்கு அடுத்து இம்மாவட்டம் 41.58 விழுக்காட்டுடன் இரண்டாம் இடத்தில் உள்ளது.  
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,55,230 ஆக உள்ளது. அதில் ஆண்கள் 128,663 மற்றும் பெண்கள் 126,567 ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 984 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 30 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 40.86% ஆகவும், ஆண்களின் படிப்பறிவு 50.46% ஆகவும், பெண்களின் படிப்பறிவு 31.11% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 42,495 ஆக உள்ளது.
# பிஜப்பூர் மாவட்டம், சத்தீஸ்கர்

## சமயம்

இம்மாவட்டத்தில் இந்து சமயத்தவரின் மக்கள்தொகை 245,151 (96.05 %) ஆகவும், இசுலாமியர் மக்கள்தொகை 1,617 ஆகவும், கிறித்தவ சமயத்தினரின் மக்கள்தொகை 2,709 ஆகவும், பௌத்த சமயத்தவர் 1,649 ஆகவும், சமயம் குறிப்பிடாதவர்கள் 228 ஆகவும், பிற சமயத்து மக்கள்தொகை கணிசமாக உள்ளது.
# பிஜப்பூர் மாவட்டம், சத்தீஸ்கர்

## மாவட்ட பிரச்சனைகள்

நக்சலைட் - மாவோயிஸ்ட் போராளிகளால் அரசுக்கும், பொது மக்களுக்கு பெரிதும் அச்சுறுத்தல்கள் கொண்ட சிவப்பு தாழ்வாரப் பகுதி என அறிவிக்கப்பட்ட இந்தியாவின் எழுபத்தி எட்டு மாவட்டங்களில் இம்மாவட்டமும் ஒன்றாகும். இந்திய அரசின் பஞ்சாயத்து ராஜ் அமைச்சகம், மிகவும் பின் தங்கிய மாவட்டங்களில் ஒன்றாக அறிவித்துள்ளது.
# பிஜப்பூர் மாவட்டம், சத்தீஸ்கர்

## இதனையும் காண்க

- சிவப்பு தாழ்வாரம்
- சத்தீசுகர்
- சத்தீசுகர் அரசு
- சத்தீசுகர் மாவட்டப் பட்டியல்
# யூரோப்பியம்(III) குளோரைடு

**யூரோப்பியம்(III) குளோரைடு** *(Europium(III) chloride)* EuCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீரிலிவகைச் சேர்மமான இது மஞ்சள் நிறத்தில் காணப்படுகிறது. நீருறிஞ்சும் தன்மையுடன் இருப்பதால் இது விரைவாக தண்ணீரை ஈர்த்துக்கொண்டு வெண்மை நிற அறுநீரேற்றுப் படிகமாக (EuCl<sub>3</sub>•6H<sub>2</sub>O) உருவாகிறது. ஆய்வுக்காக இச்சேர்மம் பெரிதும் பயன்படுகிறது.
# யூரோப்பியம்(III) குளோரைடு

## தயாரிப்பு

யூரோப்பியம் (III) ஆக்சைடை ( Eu<sub>2</sub>O<sub>3</sub>) ஐதரோகுளோரிக் அமிலநீர்க் கரைசலுடன் சேர்த்து சூடுபடுத்தினால் அறுநீரேற்று யூரோப்பியம்(III) குளோரைடு (EuCl<sub>3</sub>•6H<sub>2</sub>O) உருவாகிறது. சூடுபடுத்துவதால் இவ்வுப்பு நீரிலி வகை உப்பைக் கொடுக்காமல் ஆக்சிகுளோரைடைத் தருகிறது. Eu<sub>2</sub>O<sub>3</sub> அல்லது நீரேறிய யூரோப்பியம் குளோரைடில் இருந்து அமோனியம் குளோரைடு வழியாக நீரிலி வகை யூரோப்பியம்(III) குளோரைடு தயாரிக்க இயலும். இம்முறைகளில் (NH<sub>4</sub>)<sub>2</sub>[EuCl<sub>5</sub>]: உற்பத்தி செய்யப்படுகிறது.  
::10 NH<sub>4</sub>Cl + Eu<sub>2</sub>O<sub>3</sub> → 2 (NH<sub>4</sub>)<sub>2</sub>[EuCl<sub>5</sub>] + 6 NH<sub>3</sub> + 3 H<sub>2</sub>O  
::EuCl<sub>3</sub>·6H<sub>2</sub>O + *2* NH<sub>4</sub>Cl → (NH<sub>4</sub>)<sub>2</sub>[EuCl<sub>5</sub>] + 6 H<sub>2</sub>O  
இந்த ஐங்குளோரைடு வெப்பத்தால் சிதைவடைகிறது,  
:: (NH<sub>4</sub>)<sub>2</sub>[EuCl<sub>5</sub>] → 2 NH<sub>4</sub>Cl + EuCl<sub>3</sub>  
வெப்ப முறிவு வினை (NH<sub>4</sub>)[Eu<sub>2</sub>Cl<sub>7</sub>] என்ற இடைவினைப் பொருள் வழியாக தொடர்கிறது.
# யூரோப்பியம்(III) குளோரைடு

## வினைகள்

மற்ற யூரோப்பியம் சேர்மங்கள் தயாரிப்பதற்கு யுரோப்பியம்(III) குளோரைடு ஒரு முன்னோடியாக விளங்குகிறது. பிணைப்பு இடமாற்ற வினை வழியாக இலித்தியம் பிசு(மும்மெத்தில்சிலில்) அமைடுடன் சேர்த்து, தொடர்புடைய உலோக பிசு(மும்மெத்தில்சிலில்)அமைடாக இதை மாற்றமுடியும். நான்கு ஐதரோ பியுரோனில் மீட்சிக்கான சிறிய இடைவெளியுடன் இவ்வினை மேற்கொள்ளப்படுகிறது.
உலோக பிசு(மும்மெத்தில்சிலில்)அமைடை (Eu(N(SiMe3)2)3 ) தொடக்கப் பொருளாகக் கொண்டு மிகவும் சிக்கல் நிறைந்த அணைவுச் சேர்மங்களைத் தயாரிக்கலாம்.  
: EuCl<sub>3</sub> + 3 LiN(SiMe<sub>3</sub>)<sub>2</sub> → Eu(N(SiMe<sub>3</sub>)<sub>2</sub>)<sub>3</sub> + 3 LiCl  
ஐதரசன் வாயுவுடன் சேர்த்து சூடுபடுத்தலுடன் கூடிய ஒடுக்க வினை யூரோப்பியம்(III) குளோரைடைக் கொடுக்கிறது. இது யூரோப்பியம்(II) வகை கரிம உலோகச் சேர்மங்களைத் தயாரிக்க பயன்படுகிறது.
# யூரோப்பியம்(III) குளோரைடு

## கட்டமைப்பு

திண்மநிலையில் இச்சேர்மம் UCl3 நோக்குருவில் படிகமாகிறது. யூரோப்பியம் மையங்கள் ஒன்பது ஒருங்கிணைவுகளாகின்றன.  
:
# காஞ்சிபுரம் வன்மீகநாதர் கோயில்

**காஞ்சிபுரம் வன்மீகநாதர் கோயில் (வன்மீகநாதேசம்)** என்று அறியப்படும் இக்கோயில், காஞ்சிபுரத்திலுள்ள சிவன் கோயில்களில் (கோயில் அல்லாத சிவலிங்கம்) ஒன்றாகும். மேலும், இந்திரன் புற்றினிடத்தில் எழும் வரத்தைப் பெற்றுவழிபட்டமையால், இப்பெருமான் வன்மீகநாதர் **வன்மீகம்** (கரையான் (புற்று) என்று வழங்கப்பட்ட இத்தலக் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.
# காஞ்சிபுரம் வன்மீகநாதர் கோயில்

## தல வரலாறு

இத்தல (கோயில் அல்லாத சிவலிங்கம்) வரலாறு கூறுவது யாதெனில், ஒரு சமயம் தேவர்கள் அனைவரும் ஒன்று கூடி பெரும் புகழ் வேண்டி யாகம் செய்தனர். யாகத்தில் புகழானது பெரும் பளிங்கு மலையாக உண்டாகி நின்றது. அதை தான் ஒருவரேயாக திருமால் கவர்ந்து சென்றார். தன்னை எதிர்த்தவர்களையெல்லாம் வென்று, வில்லைக் கழுத்தில் ஊன்றியவாறே நின்று கொண்டிருந்தார். இந்திரன் காஞ்சிக்கு வந்து சிவலிங்கம் பிரதிட்டை செய்து வழிபட்டு, இறைவன் பணித்தவாறு புற்றின் இடையில் 'கரையான்' உரு கொண்டு எழுந்து சென்று, திருமால் கழுத்தில் ஊன்றிருந்த வில்லின் நாணை அரித்தான், இதனால் வில்லானது திடீரென நிமிர, திருமாலின் தலையறுந்து வீழ்ந்தது. தேவர்கள் அனைவரும் புகழையடைந்தனர். இந்திரன் இறைவனை மீண்டும் வழிபட்டு திருமாலை உயிர்ப்பித்து தருமாறு வேண்டி நிற்க, இறைவனும் அவ்வாறே செய்தருளினார் என்பது இத்தல வரலாறாக உள்ளது.
# காஞ்சிபுரம் வன்மீகநாதர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியான சாலாபோகம் தெருவில் சென்று வயல் வெளியில் இக்கோயில் அல்லாத (சிவலிங்கம்) அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் சுமார் 4 கிலோமீட்டர் தொலைவில் இக்கோயில் அல்லாத (சிவலிங்கம்) தாபிக்கப்பட்டுள்ளது.  
- இறைவர்: வன்மீகநாதர்.
- வழிபட்டவர்: இந்திரன்.
# கோலாலம்பூர் கால்பந்துச் சங்கம்

**கோலாலம்பூர் காற்பந்துச் சங்கம்** (*Kuala Lumpur Football Association*, ), மலேசிய கூட்டாட்சிப் பகுதியான கோலாலம்பூரில் காற்பந்துச் செயற்பாடுகளை மேற்பார்வையிடும் காற்பந்துச் சங்கமாகும்.  
கோலாலம்பூர் காற்பந்துச் சங்கம் 1974இல் கோ ஆ சாய் மற்றும் கே. இராசலிங்கத்தால் நிறுவப்பட்டது. துவக்கத்தில் இது **கூட்டாட்சிப் பகுதி காற்பந்துச் சங்கம்** எனப்பட்டது. 1979இலிருந்து மலேசிய காற்பந்துப் போட்டிகளில் பங்கேற்று வரும் இச்சங்கம் 1986இல் தற்போதுள்ள பெயருக்கு மாறியது.  
1980களில் அச்சங்கம் சாதனைகளை நிகழ்த்தியது; 1986இலும் 1988இலும் லீக் வெற்றியாளராக விளங்கியது. 1987, 1988,1989 எனத் தொடர்ச்சியாக மூன்றாண்டுகள் மலேசியக் கோப்பையை வென்றனர். 1990களிலும் கோப்பை போட்டிகளில் வெற்றிகளை ஈட்டியது. 1993, 1994, 1999இல் மலேசிய கோப்பையை வென்றது. மலேசிய அறக்கட்டளை கேடயத்தையும் சுல்தான் ஆஜி அகமது ஷா கோப்பையையும் 1988, 1995, 2000ஆம் ஆண்டுகளில் வென்றுள்ளது.  
இந்தச் சங்கத்திற்கும் செலாங்கூர் காற்பந்துச் சங்கத்திற்கும் கடுமையான போட்டி நிலவுகின்றது. இவை இரண்டுக்கும் இடையேயான போட்டிகள் **கிளாங் பள்ளத்தாக்கு டெர்பி** என்றழைக்கப்படுகின்றன. 2012இல் கோலாலம்பூர் கூட்டிணைவுப் போட்டிகளில் இரண்டாம் நிலைக்குத் தள்ளப்பட்டது; 2013இல் தனது வரலாற்றில் முதன்முறையாக மேலும் தாழ்ந்து மூன்றாம் நிலைக்கு வந்துள்ளது.
# ஜித்ரா

**ஜித்ரா** (மலாய்: *Jitra*; ஆங்கிலம்: *Jitra*; சீனம்: 日得拉) என்பது மலேசியா, கெடா மாநிலத்தின் குபாங் பாசு மாவட்டத்தில் உள்ள ஒரு நகரம் ஆகும். இந்த நகரம் அலோர் ஸ்டார் நகருக்கும் சங்லூன் நகருக்கும் இடையில் அமைந்து உள்ளது.  
அலோர் ஸ்டார், சுங்கை பட்டாணி, கூலிம் நகரங்களுக்கு அடுத்த படியாக நான்காவது பெரிய நகரமாக ஜித்ரா நகரம்விளங்குகிறது.
# ஜித்ரா

## பொது

இங்கு வாழும் மக்களில் பெரும்பாலோர், மலேசியர்களாக இருந்தாலும் தாய்லாந்து மொழியில் பேசக் கூடியவர்கள். தாய்லாந்து எல்லைக்கு அருகில் வாழ்ந்து வருவதால் அவர்களால் தாய்லாந்து மொழியில் நன்கு உரையாட முடிகிறது.  
இங்கு சயாமிய இனத்துடன் ஒன்றரக் கலந்துவிட்ட மலேசியர் பலரும் உள்ளனர். அந்த வகையில் ஒரு மலேசிய - தாய்லாந்து கலப்பினச் சமுதாயம் உருவாகி வருகிறது.
# ஜித்ரா

## பொது

### துரிதமான வளர்ச்சிகள்

அண்மைய காலங்களில் ஜித்ரா நகரம் மிகத் துரிதமான வளர்ச்சிகளைக் கண்டு வருகிறது. அதன் விளைவாக சுற்று வட்டாரங்களில் நிறைய குடியிருப்புப் பகுதிகள் தோன்றியுள்ளன. மலேசியாவின் வடக்கு-தெற்கு நெடுஞ்சாலைக்கு மிக அருகாமையில் ஜித்ரா நகரம் இருக்கிறது.  
இங்கு இருந்து வடக்கு எல்லையில் இருக்கும் புக்கிட் காயூ ஈத்தாம், தெற்கில் இருக்கும் கோலாலம்பூர், மலாக்கா, ஜொகூர் பாரு, சிங்கப்பூர் நகரங்களுக்கு எளிதாகச் சென்று அடைய முடியும்.
# ஜித்ரா

## வரலாறு

இரண்டாம் உலகப்போரின் தொடக்கக் காலத்தில் சப்பானியர்கள் மலாயாவைத் தாக்கிய போது, பிரித்தானியருக்கு இந்த ஜித்ரா நகரம் தான் மிகப்பெரிய தடுப்பு அரணாக விளங்கியது. சப்பானியர்களுக்கும் பிரித்தானியர்களுக்கும் இந்த இடத்தில் தான் மிகக் கொடூரமான மோதல்கள் நடைபெற்றன.  
1941 டிசம்பர் 11 இல் இருந்து 13 ஆம் தேதி வரை அந்தப் போர் நடைபெற்றது. சப்பானியர்கள் தாய்லாந்து வழியாக மலாயாவிற்குள் நுழையும் போது கங்கார், ஜித்ரா, அலோர் ஸ்டார், சங்லூன், நகரங்கள் மலாயா நிலப்பகுதியின் முகப்பு நகரங்களாக விளங்கின. அந்த நகரங்களைத் கடந்த பிறகுதான் சப்பானியர்கள் மலாயாவின் இதர பகுதிகளில் கால் வைக்க முடியும்.
# ஜித்ரா

## வரலாறு

### பிரித்தானியர்கள் சரண்

மலேசிய வரலாற்றில் ஜித்ரா போர் *(Battle of Jitra)* என்று சொல்லப்படுகிறது. மலாயா தற்காப்புத் தரப்பில் பிரித்தானியப் படைக்கு உதவிக்கு இந்திய, பஞ்சாப் படைகளும் களம் இறங்கின. இருப்பினும் சப்பானியர்களின் தாக்குதல்களுக்கு எதிராகப் பிரித்தானியர்களால் சமாளிக்க முடியவில்லை. இறுதியில் சிங்கப்பூரில் பிரித்தானியர்கள் சரண் அடைந்தனர்.
# ஜித்ரா

## மேற்கோள் நூல்கள்

-
-
# ஆர். கே. கரஞ்சியா

**ஆர். கே. கரஞ்சியா** (Rustom Khurshedji Karanjia, செப்டம்பர் 15, 1912 – பிப்ரவரி 1, 2008) என்பவர் இந்திய எழுத்தாளர், இதழாளர் என அறியப்படுகிறார். பிளிட்ஸ் என்னும் இதழின் ஆசிரியராக இருந்தவர் 1941 இல் பிளிட்ஸ் இதழைத் தொடங்குவதற்கு முன்னர் டைம்சு ஆப் இந்தியா நாளிதழின் உதவி ஆசிரியராக இருந்தார்.  
ஆர். கே. கரஞ்சியா இப்போதைய பாகித்தானின் ருவெட்டா என்னும் ஊரில் பிறந்தார். இரண்டாம் உலகப் போர் நடந்த போது பர்மா மற்றும் அசாம் போர் முனையில் இருந்து போர் தொடர்பான செய்திகளைத் தொகுத்து செய்தித்தாளுக்கு அனுப்பினார். 1945 ஆம் ஆண்டில் சுபாசு சந்திர போசுவின் நிழற் படங்களை வெளியிட்டார். வின்ஸ்டன் சர்ச்சில், சார்லஸ் டி கோல், ஜமால் அப்துல் நாசிர், குருசேவ், பிடல் காஸ்ட்ரோ, சூ யென் லாய் போன்ற உலகத் தலைவர்களிடம் பேட்டி கண்டு அப்பேட்டி விவரங்களைத் தம் இதழில் வெளியிட்டார்.
# தாய்லாந்தின் புத்தாண்டு

**சோங்க்ரான்** விழாவானது (தாய்: สงกรานต์, உச்சரிப்பு [sǒŋ.krāːn],listen)தாய்லாந்தில் ஏப்ரல் 13 - 15 தேதிகளுக்கு இடையில் கொண்டாடப்படும் பாரம்பரிய புத்தாண்டு தினமாகும்.  
"சோங்க்ரான்" வார்த்தை சமசுகிருதசொல் saṃkrānti (தேவநாகரி:संक्रांति),ல் இருந்து வருகிறது. இவ்வார்த்தை "மாற்றம்" என பொருள்கொள்ளப்படுகிறது. இது பௌத்த/ இந்து சூரிய நாட்காட்டி<nowiki/>களின் புத்தாண்டு தினமான சூரியன் மேஷ ராசியில் சஞ்சரிக்கும் தினத்திலேயே வருகிறது .</div></div>
# மலேசிய அருங்காட்சியகம்

**மலேசிய அருங்காட்சியகம்** <small>அல்லது</small> **மலேசிய தேசிய அருங்காட்சியகம்** ஆங்கிலம்: *National Museum of Malaysia*; மலாய்: *Muzium Negara Malaysia*; ஜாவி: موزيوم نڬارا) என்பது மலேசியா, கோலாலம்பூர், டாமன்சாரா சாலையில் அமைந்துள்ள ஓர் அருங்காட்சியகம் ஆகும்.  
இது பெர்தானா தாவரவியல் பூங்காவின் அருகில் உள்ளது. இங்கு மலேசிய வரலாறு, பண்பாடு குறித்து அறியலாம். மினாங்கபாவு கட்டிடவியலின் *ரூமா கடாங்* பாணியில் கட்டப்பட்டுள்ள அரண்மனை போன்ற கட்டிடம் ஆகும்.
# மலேசிய அருங்காட்சியகம்

## பொது

இதன் முகப்பு மலாய் மற்றும் தற்காலக் கூறுகளைக் கொண்டுள்ளது. இந்த தேசிய அருங்காட்சியகம் ஆகத்து 31, 1963-இல் திறக்கப்பட்டது. தேசிய அருங்காட்சியகம் மூன்று மாடிகளைக் கொண்டுள்ளது; 109.7 மீட்டர்கள் நீளமும் 15.1 மீட்டர்கள் அகலமும் நடுப்பகுதியில் 37.6 மீட்டர்கள் உயரமும் கொண்டுள்ளது.
# மலேசிய அருங்காட்சியகம்

## பண்பாட்டுக் கூறுகள்

அருங்காட்சியகத்தில் நான்கு முதன்மை காட்சியகங்கள் இன ஒப்பாய்வியலுக்கும் இயற்கை வரலாற்றுக்கும் ஒதுக்கப்பட்டுள்ளன. பண்பாட்டுக் கூறுகளான திருமணங்கள், விழாக்கள், உடைகள் அரங்கக் காட்சிகளாக வைக்கப்பட்டுள்ளன.  
வழமையான ஆயுதங்கள், இசைக்கருவிகள், கலை மற்றும் கைவினைப் பொருட்கள், மண்பாண்டப் பொருட்கள், விலங்குகள், தாவரங்கள் ஆகியனவும் காட்சிப்படுத்தப்பட்டுள்ளன.
# 2016 இந்திய இருப்புப் பாதை நிதியறிக்கை

**2016- 2017ஆம் ஆண்டிற்கான இரும்புவழி நிதியறிக்கை** பிப்ரவரி 25, 2016 அன்று இந்திய இரும்புவழி அமைச்சர் சுரேஷ் பிரபுவால் தாக்கல் செய்யப்பட்டது.
# 2016 இந்திய இருப்புப் பாதை நிதியறிக்கை

## முக்கியக் கூறுகள்

1. பயணியர் பயணக் கட்டணம் உயர்த்தப்படவில்லை.
1. கடந்த ஆண்டில் அறிவிக்கப்பட்டவைகளில், 139 அறிவிப்புகள் மீதான செயற்பாடு ஆரம்பித்து வைக்கப்பட்டுள்ளன.
1. ஆளில்லா லெவல் கிராசிங்குகள் 2020ஆம் ஆண்டுக்குள் முழுமையாக நீக்கப்படும்.
1. இந்த நிதியாண்டு முடிவதற்கு முன்னதாக 17,000 பயோடாய்லட்டுகள் தொடருந்து நிலையங்களில் அமைக்கப்படும்.
1. வயது முதிர்ந்தவர்களுக்கும், பெண்களுக்குமான இருக்கை இட ஒதுக்கீடு அதிகரிக்கப்படும்.
1. வைபை இணைய வசதி 100 தொடருந்து நிலையங்களில் இந்த ஆண்டும், 400 தொடருந்து நிலையங்களில் அடுத்த ஆண்டும் ஏற்படுத்தப்படும்.
1. 2000 பயணச்சீட்டுகள்/நிமிடம் எனும் நிலையிலிருந்து 7200 பயணச்சீட்டுகள்/நிமிடம் எனும் நிலைக்கு இணையவழி பயணச்சீட்டுப் பதிவு முன்னேற்றம் கண்டுள்ளது. ஒரு நேரத்தில் 40,000 பயனர்கள் இணையவழி பயணச்சீட்டுப் பதிவை பயன்படுத்த இயலும் நிலை தற்போது 1,20,000 பயனர்கள் என மாறியுள்ளது.
1. அனைத்து முக்கியத் தொடருந்து நிலையங்களிலும் சிசிடிவி கண்காணிப்பு படிப்படியாக நடைமுறைப்படுத்தப்படும்.
1. கழிப்பறைகளை சுத்தப்படுத்தக் கோரும் வேண்டுகோள்களை குறுஞ்செய்தி மூலமாக அனுப்பலாம்.
1. ஜிபிஎஸ்-ஐ அடிப்படையாகக் கொண்டு செயற்படும் எண்ணியத் திரைகள் பயணப் பெட்டிகளில் பொருத்தப்படும். அடுத்து வரவிருக்கும் தொடருந்து நிலையங்களை இதன் மூலமாக அறிந்து கொள்ளலாம்.
1. பயணச் சீட்டை இரத்து செய்யும் வசதி, 139 எனும் உதவித் தொலைபேசி எண் மூலமாக ஏற்படுத்தப்படும்.
# 2016 இந்திய இருப்புப் பாதை நிதியறிக்கை

## தமிழகத்துக்கான திட்டங்கள்

- டெல்லியில் இருந்து சென்னைக்கு புதிய *சரக்கு தொடருந்துப் பாதை* அமைக்கப்படும். இதன் மூலமாக நாட்டின் வடக்கு, தெற்குப் பகுதிகள் சிறப்பான முறையில் இணைக்கப்படும்.
- சென்னையில் உற்பத்தியாகும் தானுந்து வாகனங்களை தொடருந்து மூலம் அனுப்பும் வகையில் ‘Auto Hub’ எனப்படும் வாகன நடுவம் அமைக்கப்படும். இம்மாதிரியான வசதி இந்தியாவில் முதல்முறையாக செயற்படுத்தப்படவிருக்கிறது.
# பல்லுயிர் சாகுபடி

**பல்லுயிர் சாகுபடி** (*polyculture*) என்பது விவசாயத்தில் ஒர் இடத்தில் ஒரே பயிரைப் பயிரிடாமல் பலபயிர்களைப் பயிரிடும் முறையைக் குறிக்கும். இவற்றில் ஓரினப்பயிர் முறை, பல பயிர் முறை, ஊடுபயிர் முறை, துணை நடவு முறை, நன்மை களை முறை, மற்றும் வேளாண்காடு வளர்ப்பு ஆகியவையும் அடங்கும். இம் முறைச் சாகுபடியினால் நிலத்தில் சத்து உயர்ந்து மகசூலூம் அதிகரிக்கும். அதோடு *பல்லுயிர் சாகுபடி* முறையின் மூலம் தாவர மற்றும் விலங்குகளின் வாழ்வு முறையிம் சிறக்கும்.
# ஓரினப்பயிர் முறை

**ஓரின சாகுபடி முறை** (*Monoculture*) என்பது விவசாயத்தில் ஓர் இடத்தில் ஒரே நேரத்தில் ஒரே தாவர இனத்தை பல்லுயிர் சாகுபடியின் உத்தியைக் கையாண்டு பயிர்களைப் பெருக்கும் முறை ஆகும். இவற்றின் மூலம் நிலத்தில் சத்து கூடுவதுடன் பயிர்கள் செழித்து வளர்ந்து கால்நடைகளுக்கும் பெரும் உதவியாக அமைகின்றது. இவற்றில் வேளாண்காடு வளர்ப்பும் அடங்கும்.
# பல பயிர் முறை

**பல பயிர் முறை** (*Multiple cropping*) என்பது விவசாயத்தில் ஓர் இடத்தில் பல பயிர்களை பல்லுயிர் சாகுபடி முறையின் மூலம் நிலத்தில் சத்தை நிலைத்து இருக்கச் செய்வது மட்டுமின்றி , உற்பத்தியைப் பெருமளவிற்கு பெருக்கி நன்மை அடைய உதவும் ஒரு முறை ஆகும். இவ்வாறு செய்யும் முறையில் ஓரின சாகுபடி முறையும் ஒன்றாகும். இந்தியா போன்ற நாடுகளில் பசுமைப் புரட்சியின் போது இந்த மாதிரியான உத்தியின் மூலம் 100 நாட்களில் பலன் கொடுக்கும் பலவித நெல் ரகங்களைக் கண்டுபிடித்து பயிரிட்டனர்.
# ஊடுபயிர் முறை

**ஊடுபயிர் முறை** (*Intercropping*) இந்தியா போன்ற வளரும் நாடுகளில் பசுமைப் புரட்சியின் போது மண் வளத்தையும் காத்து, உற்பத்தியையும் பெருக்க கையாண்ட முறைகளில் இதுவும் ஒன்றாகும். ஓர் இடத்தில் பல பயிர்களை ஊடுபயிராக நடவு செய்து வேளாண்மை செய்யும் முறையை இது குறிக்கும். எடுத்துக்காட்டாக வாழை மரம் நடவு செய்த வயலில் பயறு, அல்லது வேர்க்கடலை போன்ற இனங்களைப் பயிரிடும் முறையைக் குறிப்பிடலாம். இவ்வாறு பயிரிடும் முறையைப் பல்லுயிர் சாகுபடி முறையின் உத்திகொண்டே கடைப்பிடிக்கப்படுகிறது. இவ்வாறான *ஊடுபயிர் முறை* மூலம் நீர் மேலாண்மையைக் கடைப்பிடித்து வருமானத்தைப் பெருக்கி நீரைச் சேமிக்கலாம்.
# துணை நடவு முறை

**துணை நடவு முறை** (*Companion planting*) தோட்டப்பயிர்களை நடவு செய்யவும் போது பூச்சிகள் உற்பத்தியைக் கட்டுப்படுத்தவும், மகரந்தச் சேர்க்கை அதிக அளவு நடக்கவும் வேறுபட்ட பயிர்களை நடவு செய்யும் முறையே *துணை நடவு முறை* ஆகும். இதன் மூலம் பயிர்கள் செழிப்பாக வளர்ந்து அதிக மகசூல் கொடுக்க ஆரம்பிப்பதுடன் விவசாயிகளுக்கு அறுவடை நேரத்தை மிச்சப்படுத்தவும் இந்த முறை உறுதுணையாக இருக்கிறது. விவசாய நுணுக்கங்களில் பல்லுயிர் சாகுபடி முறையில் இதுவும் அடங்கும்.
# நன்மை களை முறை

**நன்மைக் களை முறை** (*Beneficial weed*) என்பது பயிர்களில் ஊடால் வீணாக வளரக்கூடிய பயிர்களையும் பிடுங்கி எறியாமல் வேறு விதமான பயன்களுக்கு உபயோகப்படுத்திக் கொள்ளும் ஒரு முறை ஆகும். பல பயிர்களின் ஊடால் முளைக்கௌம் காடுப் பூவை நகரங்களில் பூங்குத்தாகப் பயன்படுத்திக்கொள்ளவும், களைகளை வளர்ப்பு மிருகங்களுக்கும் கொடுப்பதின் மூலம் பல நன்மைகளைப் பெறமுடிகிறது. இவற்றில் வளரும் தாவரமானது அந்த அந்த இடத்தில் தானாக வளரும் நிலையைப்பெற்றிருக்கும். இம்முறை பல்லுயிர் சாகுபடி முறையில் அடங்கும்.
# சாருசீதா சக்கரவர்த்தி

**சாருசீதா சக்கரவர்த்தி** *(Charusita Chakravarty)* ஓர் இந்தியக் கல்வியியலாளரும் அறிவியலாளரும் ஆவார். இவர் 1999 இல் இருந்து தில்லி இந்தியத் தொழில்நுட்பக் கழகத்தில் வேதியியல் பேராசிரியராக உள்ளார். இவர் 2009 இல் வேதியியலுக்காக சாந்தி சுவரூப் பட்நாகர் அறிவியல் தொழில்நுட்ப விருதைப் பெற்றார். இவர் 1999 இல் பி. எம். பிர்லா அறிவியல் விருதைப் பெற்றுள்ளார். இவர் பங்களூருவில் உள்ள உயர் அறிவியல் ஆராய்ச்சிக்கான சவகர்லால் நேரு மையத்தின் பொருள் அறிவியல் கணிப்பு மையத்தின் இணை உறுப்பினர் ஆவார்.
# சாருசீதா சக்கரவர்த்தி

## ஆய்வுப் புலங்கள்

சாருசீதா பின்வரும் அறிவியல் தொழில்நுட்பப் புலங்களில் பணிபுரிகிறார்:
- பி. எம். பிர்லா அறிவியல் விருது (1999)
- இளம் அறிவியலாளருக்கான இந்தியத் தேசிய அறிவியல் கல்விக்கழகப் பதக்கம் (1996)
- இந்தியத் தேசிய அறிவியல் கல்விக்கழக அனில்குமார் போசு நினைவு விருது (1999)
- இந்திய அறிவியல் தொழில்நுட்பத் துறை உறுப்பினர் (2004)
# பட்டியல் சமூகத்தினருக்கான தேசிய ஆணையம்

**பட்டியல் சமூகத்தினருக்கான தேசிய ஆணையம்** (National Commission for Scheduled Castes) பட்டியல் சாதி சமூக மக்களைப் பொருளாதாரச் சுரண்டல்களிலிருந்து பாதுகாக்கவும்,அவர்கள் மீதான தாக்குதல்களைத் தடுக்கவும், அத்தகைய வன்முறைகள் குறித்து சுயேச்சையாக விசாரித்து உரிய நடவடிக்கைகளுக்கு ஆலோசனைகளை வழங்கவும் , சமூக, கல்வி, பொருளாதாரம் மற்றும் கலாச்சார, பண்பாடு மற்றும் குடியுரிமைகளை பாதுகாக்கவும் மற்றும் மேம்படுத்தவும் இந்திய அரசியல் அமைப்பு சட்டத்தின் கீழ் நிறுவப்பட்ட ஆணையம் ஆகும்.
# பட்டியல் சமூகத்தினருக்கான தேசிய ஆணையம்

## வரலாறு

இந்திய அரசமைப்புச் சட்டத்தின் பிரிவு 338ன் படி 1952ம் ஆண்டு தேசிய பட்டியல் சாதியினர் ஆணையம் அமைக்கப்பட்டது. இதன் கீழ் நாடு முழுவதும் 12 மாநில (மண்டல) ஆணையங்கள் இயங்குகின்றன. தமிழ்நாடு, புதுச்சேரிக்கென்று சென்னையில் தமிழ்நாடு பட்டியல் சாதியினர் ஆணையம் செயல்படுகிறது.
# பட்டியல் சமூகத்தினருக்கான தேசிய ஆணையம்

## வரலாறு

### பட்டியல் சாதியினரும் பட்டியல் பழங்குடியினத்திற்கான ஆணையம்

முதல் பட்டியல் சாதிகள் மற்றும் பட்டியல் பழங்குடி மக்களின் ஆணையம், ஆகஸ்டு 1978ஆம் ஆண்டில் போலோ பாஸ்வான் சாஸ்திரி தலைமையில் நான்கு உறுப்பினர்கள் கொண்ட ஆணையமாக நிறுவப்பட்டது.
1990-ஆம் ஆண்டில் இவ்வாணையத்தின் பெயர் பட்டியல் சாதிகள் மற்றும் பட்டியல் பழங்குடி மக்களுக்கான தேசிய ஆணையம் என திருத்தி அமைக்கப்பட்டு, பட்டியல் சாதிகள் மற்றும் பட்டியல் பழங்குடி மக்களின் நலன்கள், மேம்பாடு மற்றும் பாதுகாப்பு, குடியுரிமைகளை காத்தல் போன்றவைகளில் பரந்த கொள்கைகளை இந்திய அரசுக்கு விளக்கும் தேசிய ஆலோசனை குழுவாகவும் செயல்பட்டது.  
முதல் ஆணையம் 1992-ஆம் ஆண்டில் எஸ். எச். இராம்தன் தலைமையில் நிறுவப்பட்டது. இரண்டாவது ஆணையம் அக்டோபர் 1995-ஆம் ஆண்டில் எச். அனுமந்தப்பா தலைமையில் செயல்பட்டது. மூன்றாவது ஆணையம் டிசம்பர் 1998-ஆம் ஆண்டில் திலீப் சிங் பூரியா தலைமையில் செயல்பட்டது. நான்காவது ஆணையம் மார்ச் 2002-ஆம் ஆண்டில் டாக்டர். விஜய் சங்கர் சாஸ்திரி தலைமையில் செயல்பட்ட்து.
# பட்டியல் சமூகத்தினருக்கான தேசிய ஆணையம்

## வரலாறு

### ஆணயத்தை இரண்டாக பிரித்தல்

89-வது இந்திய அரசியல் அமைப்பு திருத்தச் சட்டம், 2003-இன் படி முன்பிருந்த பட்டியல் சாதிகள் மற்றும் பட்டியல் பழங்குடி மக்களுக்கான ஆணையத்தை (1) பட்டியல் சாதிகளுக்கான தேசிய ஆணையம் (2) பட்டியல் பழங்குடி மக்களுக்கான தேசிய ஆணையம் என இரண்டு ஆணையங்கள் அமைக்கப்பட்டது.
# பட்டியல் சமூகத்தினருக்கான தேசிய ஆணையம்

## வரலாறு

### பட்டியல் சாதியினருக்கான தேசிய ஆணையங்கள்

பட்டியல் சமூகத்தினருக்கான முதல் தேசிய ஆணையம் சூரஜ் பான் தலைமையில் 2004-ஆம் ஆண்டில் நிறுவப்பட்டது.  
இரண்டாவது ஆணையம் பூட்டாசிங் தலைமையில் மே 2007-ஆம் ஆண்டில் நிறுவப்பட்டது.  
மூன்றாவது ஆணையம் அக்டோபர் 2010-ஆம் ஆண்டில் பி. எல். புனியா தலைமையில் நிறுவப்பட்டது.
# பட்டியல் சமூகத்தினருக்கான தேசிய ஆணையம்

## ஆணையத்தின் பணிகள்

பட்டியல் சமூகத்தினருக்கான தேசிய ஆணையத்தின் கடமைகள் மற்றும் பணிகள்;  
- வன்கொடுமைத் தடுப்பு சட்டத்தை மாநில அரசுகள் சரியாக கடைப்பிடிக்கின்றனவா என்பதை உறுதிப்படுத்தல்.  
- இந்திய அரசியலமைப்புச் சட்டம் மற்றும் பிற சட்டங்களின் படி பட்டியல் சாதி மக்களின் நலன்களை காத்தல், ஆராய்தல், கண்காணித்தல் மற்றும் வழிகாட்டு நெறிகளை வகுத்தல்.  
- பட்டியல் சமூகத்தினரின் உரிமை மற்றும் நலன்களுக்கு எதிரான புகார் மனுக்களின் மீது விசாரணை மேற்கொள்தல்.  
- பட்டியல் சமூக மக்களின் கல்வி, சமூக வளர்ச்சி மற்றும் பொருளாதார மேம்பாட்டிற்காக திட்டமிடுதல்.  
- பட்டியல் சமூக மக்களின் வளர்ச்சி மற்றும் பாதுகாப்புகள் தொடர்பான ஆணையத்தின் வருடாந்திர அறிக்கையை இந்தியக் குடியரசுத் தலைவரிடம் சமர்ப்பித்தல்.  
- பட்டியல் சமூகத்தினரின் பாதுகாப்பிற்கும், கல்வி, சமூகப் பொருளாதார வளர்ச்சிகளுக்கு இந்திய அரசு மற்றும் மாநில அரசுகள் எடுக்க வேண்டிய நடவடிக்கை குறித்து ஆலோசனை வழங்குதல் மற்றும் வழிகாட்டு நெறிகளை வகுத்துத் தருதல்.  
- பட்டியல் சமூகத்தினரின் மேம்பாடு, வளர்ச்சி, பாதுகாப்பு தொடர்பான இதர பணிகள் மேற்கொள்தல்.
# பட்டியல் சமூகத்தினருக்கான தேசிய ஆணையம்

## இதனையும் காண்க

- வன்கொடுமைத் தடுப்புச் சட்டம்
- பட்டியல் சாதியினரும் பட்டியல் பழங்குடியினரும்
# சேஷ்நாக் ஏரி

**சேஷ்நாக் ஏரி** (Sheshnag Lake) (சமசுகிருதம்: शेषनाग झील) இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில் இமயமலையில் அமைந்த நன்னீர் ஏரியாகும். இந்த ஏரி இமயமலையின் அடிவார நகரமான பகல்காமிலிருந்து 23 கிலோ மீட்டர் தொலைவில் அமர்நாத் செல்லும் வழியில் இமயமலையில் 3,590 மீட்டர் உயரத்தில் அமைந்துள்ளது. சேஷ்நாக் ஏரி 1.1 கிலோ மீட்டர் நீளம், 0.07 கிலோ மீட்டர் அகலம் கொண்டது.
# சேஷ்நாக் ஏரி

## புராண வரலாறு, புவியியல்

இந்து சமய புராணங்களின் படி, சேஷ்நாக் எனில் பாம்புகளின் அரசனான ஆதிசேஷன் இந்த ஏரியில் உறைந்து வாழ்பவர் என இந்துக்களின் தொன்மை நம்பிக்கை ஆகும். சேஷ்நாக் ஏரி இந்துக்களின் தொன்மையான புனித யாத்திரை தலங்களில் ஒன்றான அமர்நாத் குகைக் கோயிலுக்கு செல்லும் பாதையில் அமைந்துள்ளது.  
சேஷ்நாக் ஏரி பல வகையான மீன் இனங்களை கொண்டது. குளிர்காலத்தில் கடும் பனிப் பொழிவினால் இந்த ஏரி பனியால் உறைந்து விடுகிறது.
கோடைகாலத்தில் இவ்வேரியின் பனிகட்டிகள் உருகி பகல்காம் நகரத்தில் லித்தர் ஆறாக பாய்கிறது.
# சேஷ்நாக் ஏரி

## போக்குவரத்து

சேஷ்நாக் ஏரி காஷ்மீரிலிருந்து 120 கிலோ மீட்டர் தொலைவிலும், அனந்தநாக் நகரத்திலிருந்து 50 கிலோ மீட்டர் தொலைவிலும், அமர்நாத் செல்லும் இமயமலையின் அடிவார நகரமான பகல்கம் நகரத்திலிருந்து 23 கிலோ மீட்டர் தொலைவிலும், பஞ்சதரணிக்கு தெற்கே 15 கி.மீ. தொலைவிலும் அமைந்துள்ளது. பகல்காம் நகரத்திலிருந்து அமர்நாத் அடிவாரப் பகுதியான சந்தன்வாரி எனுமிடதிற்கு சிற்றுந்துகள் மூலம் அடைந்து, பின் சந்தன்வாரியிலிருந்து ஏழு கிலோ தொலைவில் உள்ள சேஷ்நாக் ஏரியை குதிரைகள் அல்லது பல்லக்குகள் மூலம் அடையலாம். அமர்நாத் குகைக் கோயில் சேஷ்நாக் ஏரியிலிருந்து இருபது கிலோ மீட்டர் தொலைவில் அமைந்துள்ளது. சூன் மாதம் முதல் செப்டம்பர் முடிய சேஷ்நாக் ஏரியை பார்க்க நல்ல காலம் ஆகும். டிசம்பர் முதல் மார்ச்சு மாதம் வரை ஏரி பனிகட்டியால் உறைந்து விடும்.
# எருசலேம் முற்றுகை (637)

**எருசலேம் முற்றுகை** பைசாந்தியப் பேரரசிற்கும் ராசிதீன் கலீபாக்களுக்கும் இடையில் இடம் பெற்ற படை முரண்பாட்டின் ஒரு பகுதியாக 637 இல் இடம்பெற்றது. இது ராசிதீன் படை 636 நவம்பரில் எருசலேமை சூழ்ந்து கொண்டதுடன் ஆரம்பமாகியது. ஆறு மாதங்களுக்குப் பின், நகரத் தலைவர் சரணடைய உடன்பட்டார். 637 ஏப்ரல், கலிப்பா உமர் எருசலேமிற்கு பயணம் சென்று, நகரின் சரணடைவை ஏற்றுக் கொண்டார். நகரத் தலைவர் உமரிடம் சரணடைந்தார்.
# எருசலேம் முற்றுகை (1099)

**எருசலேம் முற்றுகை** சூன் 7 முதல் சூலை 15, 1099 வரையான முதலாம் சிலுவைப் போர் காலத்தில் இடம் பெற்றது. முதலாம் சிலுவைப் போரின் உச்ச கட்டத்தில், வெற்றிகரமான முற்றுகை பாத்திம கலீபகத்திடமிருந்து நகரைக் கைப்பற்றவும் எருசலேம் பேரரசுக்கான அத்திவாரம் இடவும் உதவியது.
# எருசலேம் முற்றுகை (1187)

**எருசலேம் முற்றுகை** என்பது செப்டம்பர் 20 முதல் ஒக்டோபர் 2, 1187 வரையான காலப்பகுதியில், இபெலின் பலியன் சலாகுத்தீனிடம் நகரை சரணடையச் செய்யும் வரை இடம்பெற்ற எருசலேம் நகர் மீதான முற்றுகையாகும். நகரைவிட்டு வெளியேற விரும்பிய மக்கள் பிணைய மீட்புப் பணம் செலுத்தினார்கள். எருசலேம் தோல்வி முதலாம் எருசலேம் பேரரசு வீழ்ச்சிக்கு அடையாளமாகியது.
# பதின்ம உருவகிப்பு

கணிதத்தில் ஒரு எதிர்மமிலா மெய்யெண் *r* இன் **பதின்ம உருவகிப்பு** (*decimal representation* தொடராக அமைகின்ற ஒரு கோவையாகும்:  
:<math> r=\sum_{i=0}^\infty \frac{a_i}{10^i}</math>  
இதில்
:*a*<sub>0</sub> ஒரு எதிர்மமிலா முழு எண்.
:*a*<sub>1</sub>, *a*<sub>2</sub>, ... என்பன 0&nbsp;≤&nbsp;*a<sub>i</sub>*&nbsp;≤&nbsp;9 என்ற கட்டுப்பாட்டுக்குட்பட்ட முழுஎண்கள். இவை பதின்ம உருவகிப்பின் இலக்கங்கள் எனப்படும். இந்த இலக்கங்களின் தொடர் ஒரு முடிவுறு தொடராக இருக்கலாம். அவ்வாறு முடிவுறு தொடராக இருந்தால், ஏனைய *a*<sub>*i*</sub>கள், பூச்சியமாக எடுத்துக்கொள்ளப்படும்.  
சில கணிதவியலாளர்கள் ஒரு பதின்ம உருவகிப்பை நீளும் "9"களைக் கொண்ட முடிவுறா தொடராக எழுதுவதை ஏற்பதில்லை.. இவர்களது கருத்தால், ஒவ்வொரு எதிர்மமில்லா மெய்யெண்ணுக்கும் ஒரு தனித்த பதின்ம உருவகிப்புக் கொண்டதாக இருக்கும்.  
பதின்ம உருவகிப்பில் ஒரு எண்ணைக் கீழுள்ளவாறும் சுருக்கமாக எழுதலாம்:
:<math>r=a_0.a_1 a_2 a_3\dots.\,</math>  
இதில்,
:*r* இன் முழுஎண் பகுதி *a*<sub>0</sub>. இதன் மதிப்பு 0 இலிருந்து 9 வரைக்குள் இருக்க வேண்டுமென்பதில்லை.
:*a*<sub>1</sub>, *a*<sub>2</sub>, *a*<sub>3</sub>, ... இலக்கங்கள் *r* இன் பின்னப் பகுதியைக் குறிப்பவை ஆகும். இவற்றின் மதிப்பு 0 இலிருந்து 9 வரைக்குள் மட்டுமே இருக்கும்.  
மேலே தரப்பட்டுள்ள இருவகைகளும் ஒரு தொடர்வரிசையின் எல்லையாக அமைகின்றன:
:<math> r=\lim_{n\to \infty} \sum_{i=0}^n \frac{a_i}{10^i}</math>.
# பதின்ம உருவகிப்பு

## முடிவுறு பதின்மத் தோராயங்கள்

எந்தவொரு மெய்யெண்ணையும், முடிவுறு பதின்ம உருவகிப்புகள் கொண்ட விகிதமுறு எண்கள் மூலம் தேவையான துல்லிய அளவுக்குத் தோராயப்படுத்தலாம்.  
<math>x\geq 0</math> ஒரு மெய்யெண்; முழுஎண் <math>n\geq 1</math> எனில்,  
:<math>r_n\leq x < r_n+\frac{1}{10^n}.\,</math> என்பதை நிறைவு செய்யும் வகையில் <math>r_n=a_0.a_1a_2\cdots a_n</math> என்ற ஒரு முடிவுறு பதின்மம் இருக்கும்.  
**நிறுவல்**:
:<math>r_n = \textstyle\frac{p}{10^n},</math> <math>p = \lfloor 10^nx\rfloor</math>.
:<math>p \leq 10^nx < p+1</math>,
<math>10^n</math> ஆல் வகுக்க:
:<math>\frac{p}{10^n} \leq x < \frac{p+1}{10^n}</math>
:<math>\frac{p}{10^n} \leq x < \frac{p}{10^n} + \frac{1}{10^n}</math>
:<math>\frac{p}{10^n} = r_n </math> எனப் பதிலிட:
:<math>r_n\leq x < r_n+\frac{1}{10^n}.\,</math>
# பதின்ம உருவகிப்பு

## பதின்ம உருவகிப்பு தனித்தன்மை கொண்டதல்ல

சில மெய்யெண்கள் இருவிதமான முடிவுறா பதின்ம உருவகிப்புகளைக் கொண்டிருக்கும்.  
எடுத்துக்காட்டு:
1 = 1.000... = 0.999...  
9களைக் கொண்ட அமைப்பைவிட, பூச்சிய இலக்கங்கள் கொண்ட உருவகிப்பே அதிகம் கையாளப்படுகிறது.
# பதின்ம உருவகிப்பு

## முடிவுறு பதின்ம உருவகிப்புகள்

ஒரு எதிர்மமிலா மெய்யெண் *x* ஆனது, ஒரு விகிதமுறு எண்ணாகவும் அதன் பகுதி 2<sup>*n*</sup>5<sup>*m*</sup> ஆகவும் (*m* , *n* எதிர்மமிலா முழுஎண்கள்) இருந்தால், இருந்தால் மட்டுமே, *x* இன் பதின்ம உருவகிப்பானது பூச்சியங்கள் அல்லது 9 களைக் கொண்டு முடிவடையும்.  
**நிறுவல்**:
*x* இன் பதின்ம விரிவு பூச்சியங்களில் முடிவடைகிறது எனில்:
:<math>x=\sum_{i=0}^n\frac{a_i}{10^i}=\sum_{i=0}^n10^{n-i}a_i/10^n</math>  
இதில் *x* இன் பகுதியான 10<sup>*n*</sup> = 2<sup>*n*</sup>5<sup>*n*</sup> வடிவில் அமைகிறது.  
மறுதலையாக *x* இன் பகுதி 2<sup>*n*</sup>5<sup>*m*</sup> வடிவில் அமைந்தால் அதன் பதின்ம விரிவு பூச்சியங்களில் முடிவடையும் என்பதையும் நிறுவலாம்.
# பதின்ம உருவகிப்பு

## மீளும் பதின்ம உருவகிப்புகள்

சில மெய்யெண்களின் பதின்ம உருவகிப்புகள் முடிவில்லாத, ஒன்று அல்லது ஒன்றுக்கும் மேற்பட்ட மீளும் இலக்கங்களைக் கொண்டதாக அமையும்.  
எடுத்துக்காட்டுகள்:
:<sup>1</sup>/<sub>3</sub> = 0.33333...
:<sup>1</sup>/<sub>7</sub> = 0.142857142857...
:<sup>1318</sup>/<sub>185</sub> = 7.1243243243...  
இவ்வாறு மீளும் பதின்ம அமைப்புடைய மெய்யெண்கள், விகிதமுறு எண்களாக இருக்கும். இதன் மறுதலையும் மெய்யாகும். அதாவது எந்தவொரு விகிதமுறு எண்ணின் பதின்ம வடிவமானது முடிவுறு பதின்மம் அல்லது முடிவிலா, மீளும் பதின்மமாகும்.
# வனத்தோட்ட வளர்ப்பு முறை

**வனத்தோட்ட வளர்ப்பு முறை** (*Forest gardening*) **அடுக்குமுறை சாகுபடி**, அல்லது **அடிசில் சோலைகள்** என்பது பொதுவாக வேளாண்காடு வளர்ப்பு முறையில் ஒன்றாக எடுத்துக்கொண்டு விவசாயப் பண்ணை போல் மரங்கள், மூலிகைகள், காய், மற்றும் கனி போன்றவற்றைக் கொடுக்கும் தாவரங்கள் போன்றவற்றை ஒரே சூழலில் வளர்க்கும் முறை ஆகும். இதன் மூலம் அதிகச் செலவுகள் செய்ய வேண்டியது இல்லை. ஒரு தாவரத்தின் துணையுடன் மற்ற தாவரங்களும் பெரிய அளவில் பலன் கொடுக்க ஆரம்பிக்கும். அதோடு பறவைகள், விலங்குகள் போன்றவற்றின் பாதுகாப்பு மண்டலமாக இவை மாறுகின்றன. இம்முறையில் துணை நடவை பயன்படுத்துகிறார்கள்.  
*வனத் தோட்ட வளர்ப்பு முறையானது* வெப்பமண்டல காலநிலையில் பழங்காலத்திலிருந்து கடைப்பிடிக்கப்பட்டு வரும் ஒரு வழிமுறையாகும். 1980 ஆம் ஆண்டுகளில் மித வெப்ப மண்டல காடுகளிலும் இந்த வகை சாகுபடி முறையை ராபர்ட் ஹார்ட் என்பவர் புகுத்தினார்.
# போர்னியோ மழைக்காடுகள்

**போர்னியோ மழைக்காடுகள்** (*Borneo lowland rain forest*) தென்கிழக்காசியா கண்டத்தில் இந்தோனேசியா, மலேசியா, புருணை போன்ற நாடுகளை உள்ளடக்கிய மலாய் தீபகற்பப் பகுதியில் அமைந்துள்ள பசுமையான காடு ஆகும். இக்காடுகள் அமேசான் காடுகளைவிடப் பழமையான காடுகளாகும். தற்போதைய சூழலில் (Ecoregion) உயிரியல் ஆய்வாளர்களுக்கு இக்காடுகள் பெரும் சவாலாக திகழ்கிறது. மேலும் பாலூட்டிகள், மரங்கள், பறவைகள், பூச்சி இனங்கள், என பலதரப்பட்ட அபூர்வ இனங்கள் இங்கு வாழுகின்றன. இப்பகுதியில் காணப்படும் காடுகள் வெப்பமண்டல மற்றும் துணை வெப்பமண்டல மற்றும் ஈரமான அகலமான இலைகளைக் கொண்டவையான மரங்கள் உள்ளன. இக்காடுகள் ஆங்கிலேயர்களின் ஆட்சிக்குப் பின்னர் இந்தோனேசியா, மலேசியா, புருணை போன்ற நாடுகளின் பகுதிகளாகப் பிரித்துக் கொடுக்கப்பட்டுவிட்டன.
# போர்னியோ மழைக்காடுகள்

## உயிரினங்கள்

இத்தீவில் காணப்படும் 15,000 தாவரங்களில் இங்கு மட்டும் 6,000 வகை தாவரங்களும், 420 வகையானப் பறவையினங்களையும் காணமுடியும். மேலும் 222 வகையான பாலூட்டிகள் வாழுகின்றன, இவற்றின் 44 வகையானவை ஓரிட வாழ்விகளாக வாழுகின்றன. பறவைகளில் 37 வகையான பறவைகள் நீரிலும் நிலத்திலும் வாழும் தன்மையைக் கொண்டுள்ளன. அதேபோல் இங்கு மீன்கள் மட்டும் 393 வகையானவை வாழுகின்றன. இவற்றில் ஓர் இடத்தில் மட்டும் மீன்கள் மட்டும் 19 வகையாகக் காணப்படுகின்றன.
# போர்னியோ மழைக்காடுகள்

## அரியவகைப் பூச்சிகள்

இக்காடுகளில் காணப்படும் பிசின் நிறந்த மரம் ஒன்றில் மட்டுமே 100 வகையான பூச்சி இனங்களைக் காணமுடியும். இங்குக் காணப்படும் *சான் மெகாஸ்டிக்* என்ற ஒருவகையான பூச்சி அரை மீட்டருக்கும் (56.7 செ.மீ) மேல் வளரும் தன்மை கொண்டது. இப்பூச்சி உலகில் வேறு எங்கும் காணப்படுவதில்லை. மேலும் உலகிலேயே பெரிய மலரான *ரஃப்ளேசியா* என்ற மலர் இங்குதான் தரையில் மலருகிறது.
# போர்னியோ மழைக்காடுகள்

## மேலும் பார்க்க

- Mammals of Borneo
- List of ecoregions in Indonesia
- List of ecoregions in Malaysia
# போர்னியோ ஒராங்குட்டான்

**போர்னியோ ஒராங்குட்டான்** (*Bornean orangutan*) என்பது தென்கிழக்காசியா கண்டத்தில் போர்னியோ என்னும் நாட்டிற்கு உட்பட்ட காடுகளில் வாழும் ஒரு விலங்கினம் ஆகும்.வேறு பல நாடுகளில் காணப்படும் *ஓராங்குட்டானைப்* போல் இவையும் புத்திசாலிகளாகக் காணப்படுகிறன. மரபியல் சார்புப்படி மனித இனத்தின் டி. என். ஏ. போல் 95% இதன் டி.என்.ஏ ஒத்துப்போவதாக உள்ளது.
# பேய்க்குரங்கு

**பேய்க்குரங்கு** (*Horsfield's tarsier*) என்ற இந்த குரங்கு ஒரு இரவாடி விலங்கு ஆகும். இரவில் மட்டுமே இதனை வெளியில் காணமுடியும். இக்குரங்கை மற்ற குரங்குகளின் மூதாதையர் என்று அழைக்கிறார்கள். இக்குரங்கின் தோற்றம் மற்ற குரங்கை விட வித்தியாசமாக ஆந்தையைப் போல கண்ணும், வௌவாலைப் போல் இதன் காதும், தவளையைப் போல் இதன் கால்களும், குரங்கைப் போன்ற வாலும் கொண்டு அபூர்வ தோற்றத்தில் காணப்படுகிறது. இதன் உயரம் ஒரு சாண் மட்டுமே. இவை தென்கிழக்காசியா கண்டத்தில் போர்னியோ நாட்டின் காடுகளில் வாழுகிறது.
# போர்னியோ தேவாங்கு

**போர்னியோ தேவாங்கு** (*Nycticebus borneanus*) என்பது தேவாங்கு வகைகளில் ஒன்றாகும். இவை மிகவும் சோம்பேரியான விலங்குள் ஆகும். இவை ஒரு இரவாடியாக உள்ளன. பூச்சி புழுக்களை விரும்பி உட்கொள்ளுகின்றன. இந்தியாவில் காணப்படும் தேவாங்கை விட வித்தியாச குனம் கொண்டவையாகஇவை உள்ளன. ஓரிட வாழ்விகளான இவை தேவாங்கு வகைகளில் ஒரு சிற்றினம் ஆகும். இவை போர்னியோ நாட்டின் காடுகளில் காணப்படுகின்றன.
# பலராம்பூர் மாவட்டம், சத்தீஸ்கர்

::உத்தரப் பிரதேசத்திலும் பலராம்பூர் மாவட்டம் என்றொரு மாவட்டம் உள்ளது!  
**பலராம்பூர் மாவட்டம்** (Balrampur district) மத்திய இந்தியாவின் சத்தீஸ்கர் மாநிலத்தின் இருபத்து ஏழு மாவட்டங்களில் ஒன்றாகும். சர்குஜா கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். இம்மாவட்ட நிர்வாகத் தலைமையிடம் பலராம்பூர் நகரத்தில் அமைந்துள்ளது.  
சர்குஜா மாவட்டத்தின் சில பகுதிகளைக் கொண்டு இம்மாவட்டம் 1 சனவரி 2012-இல் துவக்கப்பட்டது.  
இம்மாவட்டம் சத்தீஸ்கர் மாநிலத்தின் வடக்கு பகுதியில் அமைந்துள்ளது.  
இம்மாவட்டத் தலைமையிட நகரமாக பலராம்பூர், சர்குஜா மாவட்டத்தின் வடக்கில் எண்பது கிலோ மீட்டர் தொலைவில் உள்ளது.  
இம்மாவட்டத்தின் பெரும் பகுதிகள் மலைக்காடுகளுடன் கூடியது. இம்மாவட்டத்தின் *இராமானுஜகஞ்ச்* பகுதி வரலாற்று சிறப்பு மிக்க பகுதியும், மாவட்டத்தின் மக்கள்தொகை அதிகம் கொண்ட நகரமும் ஆகும். இந்நகரம் சத்தீஸ்கர்-ஜார்கண்ட் மாநிலங்களின் எல்லைப்புறத்தில் அமைந்துள்ளது.
# பலராம்பூர் மாவட்டம், சத்தீஸ்கர்

## போக்குவரத்து வசதிகள்

### தொடருந்துகள்

அருகில் உள்ள தொடருந்து நிலையம் கார்வா மற்றும் அம்பிகா தொடருந்து நிலையம் ஆகும்
# பலராம்பூர் மாவட்டம், சத்தீஸ்கர்

## போக்குவரத்து வசதிகள்

### வானூர்தி நிலையம்

அருகில் உள்ள வானூர்தி நிலையம் ராஞ்சி மற்றும் ராய்ப்பூர் ஆகும்.
# பலராம்பூர் மாவட்டம், சத்தீஸ்கர்

## போக்குவரத்து வசதிகள்

### சாலைகள்

தேசிய நெடுஞ்சாலை 343 (இந்தியா) இம்மாவட்டத்தின் வழியாக செல்வதால், பேருந்துகள் மற்றும் சரக்கூந்துகள் மாநிலத்தின் அனைத்து நகரங்களுடன் பலராம்பூர் மாவட்டத்தை இணைக்கிறது.
# பலராம்பூர் மாவட்டம், சத்தீஸ்கர்

## கல்வி

பலராம்பூர் மாவட்டத்தில் ஒரு கல்லூரி உள்ளது. சர்குஜா பல்கலைக் கழகம் 2 செப்டம்பர் 2008-இல் நிறுவப்பட்டது.
# பலராம்பூர் மாவட்டம், சத்தீஸ்கர்

## மாவட்ட நிர்வாகம்

3806.08 கிலோ மீட்டர் பரப்பளவு கொண்ட இம்மாவட்டம் 10 வருவாய் வட்டங்களையும் 645 கிராமங்களும், 340 கிராமப் பஞ்சாயத்துகளும், ஐந்து நகரப் பஞ்சாயத்துக்களும் மற்றும் பலராம்பூர், இராஜ்பூர், சங்கர்கர், குஷ்மி, இராமச்சந்திராபுரம் மற்றும் வத்ராப்நகர் என ஆறு ஊராட்சி ஒன்றியங்களும், ஆறு வருவாய் வட்டங்களையும், நான்கு உட்கோட்டங்களையும் கொண்டுள்ளது.
# பலராம்பூர் மாவட்டம், சத்தீஸ்கர்

## மக்கள் வகைப்பாடு

2001 இந்திய மக்கள் தொகை கணக்கெடுப்பின் படி, இம்மாவட்ட மொத்த மக்கள்தொகை 5,98,855 ஆகும். அதில் ஆண்கள் 3,04,367 ஆகவும்,பெண்கள் 2,94,488 ஆகவும் உள்ளனர். பாலின விகிதம் ஆயிரம் ஆண்களுக்கு 970 பெண்கள் வீதம் உள்ளனர். மொத்த மக்கள்தொகையில் முரியா, மரியா மற்றும் ஹல்பா பழங்குடி மக்கள் 81.38 சதவீதமாக உள்ளனர். பட்டியல் சமூக மக்கள் 4.01 சதவீதமாக உள்ளனர். மக்கள் அடர்த்தி ஒரு சதுர கிலோ மீட்டரில் 157 வீதம் வாழ்கின்றனர். மாவட்ட மொத்த படிப்பறிவு 54.24%ஆக உள்ளது. அதில் ஆண்களின் படிப்பறிவு விகிதம் 67.27 % ஆகவும்; பெண்களின் படிப்பறிவு 51.79 % ஆக உள்ளது.
# பலராம்பூர் மாவட்டம், சத்தீஸ்கர்

## பொருளாதாரம்

பலராம்பூர் மாவட்டம் வளமையான மண் வளம் கொண்டதால் நெல் மற்றும் கோதுமை அதிக அளவில் பயிரிடப்படுகிறது.
# பலராம்பூர் மாவட்டம், சத்தீஸ்கர்

## அரசியல்

சர்குஜா மக்களவை தொகுதியில் பலராம்பூர் மாவட்டம் உள்ளது. பலராம்பூர் மாவட்டத்தின் பிரதாப்பூர் சட்டமன்ற தொகுதி, இராமானுஜகஞ்ச் சட்டமன்ற தொகுதி மற்றும் சம்ரி சட்டமன்ற தொகுதிகள் மூன்றும் பழங்குடி மக்களுக்கு ஒதுக்கப்பட்டுள்ளது.
# ரோக்சுபுரி நகரியம், நியூ செர்சி

**ரோக்சுபுரி நகரியம்** ( Roxbury Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு நகரியம் ஆகும்.
# ரோக்சுபுரி நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 21.89 சதுர கிலோ மீற்றர் பரப்பளவைக் கொண்டுள்ளது. இதில் 20.83 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.06 சதுர கிலோ மீற்றர் பிரதேசம் நீரினால் சூழப்பட்டுள்ளது.
# ரோக்சுபுரி நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 23,324 ஆகும். ரோக்சுபுரி நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,119.9 குடிமக்கள் ஆகும்.
# விக்டரி கர்டின்சு, நியூ செர்சி

**விக்டரி கர்டின்சு** ( Victory Gardens ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
# விக்டரி கர்டின்சு, நியூ செர்சி

## பரப்பளவு

2010இன் மதிப்பீட்டின் அடிப்படையில் இது 0.15 சதுர கிலோ மீற்றர் பரப்பளவைக் கொண்டுள்ளது. இதில் மொத்த பரப்பான 0.15 சதுர கிலோ மீற்றரும் நிலத்தினாலேயே சூழப்பட்டுள்ளது. இங்கு நீரினால் சூழப்பட்ட பிரதேசமே இல்லை.
# விக்டரி கர்டின்சு, நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,520 ஆகும். விக்டரி கர்டின்சு பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 10,419.2 குடிமக்கள் ஆகும்.
# வாசிங்டன் நகரியம், மோரிசு, நியூ செர்சி

**வாசிங்டன் நகரியம்** ( Washington Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு நகரியம் ஆகும்.
# வாசிங்டன் நகரியம், மோரிசு, நியூ செர்சி

## பரப்பளவு

2010இன் மதிப்பீட்டின் அடிப்படையில் இது 44.77 சதுர கிலோ மீற்றர் பரப்பளவைக் கொண்டுள்ளது. இதில் 44.39 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.38 சதுர கிலோ மீற்றர் பிரதேசம் நீரினால் சூழப்பட்டுள்ளது.
# வாசிங்டன் நகரியம், மோரிசு, நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 18,533 ஆகும். வாசிங்டன் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 417.5 குடிமக்கள் ஆகும்.
# வார்டன், நியூ செர்சி

**வார்டன்** ( Wharton ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
# வார்டன், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 2.22 சதுர கிலோ மீற்றர் பரப்பளவைக் கொண்டுள்ளது. இதில் 2.15 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.07 சதுர கிலோ மீற்றர் பிரதேசம் நீரினால் சூழப்பட்டுள்ளது.
# வார்டன், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 6,522 ஆகும். வார்டன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 3,039.0 குடிமக்கள் ஆகும்.
# தேசிய நூலகம், மலேசியா

**தேசிய நூலகம், மலேசியா** (மலாய்: *பெர்புஸ்தகான் நெகரா மலேசியா*) (PNM) தேசிய நூலகச் சட்டம் 1972இன்படி (சட்டம் 80) நிறுவப்பட்டுள்ள ஐஎசுஓ 9001:2008 சான்றிதழ் பெற்ற நூலகமாகும். இதன் கட்டிட வடிவமைப்பு மலாய்களின் மரபார்ந்த தலைப்பாகை, *டெங்கோலோக்* (tengkolok) போன்று அமைந்துள்ளது; இந்தத் தலைப்பாகை மலேசிய பண்பாட்டில் அறிவார்ந்த பெருமையையும் மதிப்பையும் குறிப்பதாக உள்ளது. கூரையின் ஓடுகள் கூட *கைன் சொங்கெத்* (Kain Songket) எனப்படும் மரபார்ந்த கையால் நெய்யப்படும் துணி போன்று தனித்தன்மை வாய்ந்தனவாக உள்ளன.  
தேசியளவில் தற்கால, எதிர்கால தலைமுறையினருக்கு அறிவுப் பெட்டகங்களை பாதுகாக்கும் பொறுப்பை தேசிய நூலகம் கொண்டுள்ளது. இதற்காக நூல்களை சேகரிக்க நூலகப் பொருட்கள் வைப்பு சட்டம், 1986ஐ பயன்படுத்தி கட்டாயமாக கையகப்படுத்தியோ, கொடையாகவோ, மாற்றீடாகவோ பெறுகின்றது. இந்த நூலகத்தில் 4.05 மில்லியன் பொருட்கள் உள்ளன; இதில் 3.85 மில்லியன் பொருட்கள் அச்சிடப்பட்டவையாகவும் 98,364 அச்சிடாதப் பொருட்களாகவும் 4,660 மலாய் கையெழுத்துப் பிரதிகளாகவும் 95,984 எண்மியப் பொருட்களாகவும் உள்ளன. தேசிய நூலகத்தின் எண்மியமாக்கப்பட்டவற்றை இத்தளத்தில் காணலாம் .  
இத்தேசிய நூலகத்தின் பெருமையாக மலேசியானா தொகுப்பு உள்ளது; மலேசியாவில் அல்லது வெளிநாடுகளில் வெளியான இவற்றின் முழுமையான அல்லது பெரும்பகுதியான உள்ளடக்கம் அச்சிடப்பட்ட நாள் அல்லது பயன்படுத்தப்பட்ட மொழி தொடர்புடையது. மற்றுமொரு சிறப்புக்கூறாக மலாய் கையெழுத்துப் படிகள் மற்றும் இகாயத் ஹேங் துயா உள்ளன; இவற்றை யுனெசுக்கோ “உலகப் பதிவேட்டின் நினைவகம்” எனக் குறிப்பிடுகின்றது.
# மெங்கரிசு

**மெங்காரிஸ் மரம்** (*Koompassia excelsa*) என்பது தென்கிழக்காசியா கண்டத்தில் போர்னியோ, மலேசியா, தாய்லாந்து, பிலிபைன்ஸ், இந்தோனேசியா போன்ற நாடுகளில் மிக உடரமாக வளரம் ஒரு மரம் ஆகும். இவை போர்னியோ நாட்டின் காடுகளில் அதிக அளவில் காணப்படுகிறது. பொதுவாக இவை 83 மீட்டர்கள் முதல் 88 மீட்டர்கள் வரை வளரக்கூடியது. இதன் வேர்கள் நிலத்தில் பரந்து விரிந்து காணப்படுகிறது.
# டார்லீன் சி. ஆப்மேன்

**டார்லீன் சி. ஆஃப்மேன்** (*Darleane C. Hoffman*, பிறப்பு: நவம்பர் 8, 1926) ஓர் அமெரிக்க அணுக்கரு வேதியியலாளர். இவர் சீபோர்கியம் என்ற 106-வது தனிமத்தின் நிலவலை உறுதிப்படுத்திய ஆய்வாளர்களில் ஒருவராவார். இவர் இலாரன்சு பி. பெர்க்கேலி ஆய்வகத்தின் முதுபுல அறிவியலாளர். மேலும் பெர்க்கேலி கலிபோர்னியா பல்கலைக்கழகப் பட்டதாரிப் பள்ளியின் பேராசிரியரும் ஆவார்.
# டார்லீன் சி. ஆப்மேன்

## இளமையும் கல்வியும்

டார்லீன் அயோவா மாநிலத்தில் டெரில் எனும் சிறுநகரில் பி. கார்ல், எல்வெர்னா குளூட் கிறித்தியான் ஆகிய இருவரின் மகளாகப் பிறந்தார். இவரின் தந்தையார் கணிதவியல் ஆசிரியரும் பள்ளிகளின் மேற்பார்வை அலுவலரும் ஆவார். இவரது தாயார் நடகங்களை எழுதி இயக்குபவராக விளங்கினார். இவர் அயோவா மாநிலப் பல்கலைக்கழக்க் கல்லூரியில் சேர்ந்து நெல்லி மே நாய்லரிடம் வேதியியல் பாடம் பயின்றுள்ளார். மேலும் இதே துறையில் மெல்படிப்பும் பயில முடிவு செய்துள்ளார். இவர் 1948 இல் வேதியியல் இளவல் பட்டமும் 1951 இல் அணுக்கரு வேதியியல் முட்னைவர் பட்டமும் அப்பல்கலைக்கழகத்தில் பெற்றார்.
# டார்லீன் சி. ஆப்மேன்

## வாழ்க்கைப்பணி

டார்லீன் ஓராண்டுக்கு ஓக்ரிட்ஜ் தேசிய ஆய்வகத்தில் பணிபுரிந்தார். பின்னர் தன்கணவருடன் இலாசு அலமோசு அறிவியல் ஆய்வகத்தில் இணைந்தார். இங்கு இவர் 1953 இல் பணியாளராகச் சேர்ந்தார்.இவர் 1979 இல் ஓரகத்தி, அணுக்கரு வேதியியல் பிரிவின் தலைமை ஏற்றுள்ளார்.இவர் 1984 இல் இங்கிருந்து விலகி ப்ர்க்கேலி பல்கலைக்கழக வளாகத்தில் வேதியியல் துறையில் சேர்ந்துள்ளார். மேலும் இவர் அங்கு இலாரன்சு பெர்க்கேலி அணுக்கரு ஆய்வகத்தில் அடர்தனிம அணுக்கரு, கதிரியக்க்க் குழுத் தலைமையும் ஏற்றுள்ளார். கூடுதல் பணியாக சீபோர்கு கதிர்வீச்சியல் நிறுவனத்தை நிறுவும் பணியும் 1991 இல் மேற்கொண்டுள்ளார். பின் அதன் முதல் இயக்குநராகவும் 1996 வரை செயல்பட்டுள்ளார். பிறகு ஓய்வு பெற்றதும் மூதறிவுரைஞராகவும் பட்டய இயக்குநராகவும் இருந்துள்ளார்.
# டார்லீன் சி. ஆப்மேன்

## சொந்த வாழ்க்கை

முனைவர் பட்டம் பெற்றதுமே இவர் மார்வின் எம். ஃஆஃப்மேன் என்ற இயற்பியலாளரை மணந்தார்.
# டார்லீன் சி. ஆப்மேன்

## விருதுகள்

- பிரீசுட்லி பதக்கம், 2000 (மேரி எல். கோல்டுவுக்குப் பின் (1997) இப்பதக்கத்தைப் பெற்றவர் இவரே)
- தேசிய அறிவியல் பதக்கம், 1997
- கர்வாந் ஓலின் பதக்கம், 1990
- உட்கரு வேதியியல் ACS விருது, 1983 (இவ்விருதைப் பெறும் முதல் பெண்மணி)
- குக்கன்ஃஈம் உறுப்பினர், 1978
- நார்வே அறிவியல், எழுத்து கல்விக்கழகத்தின் உறுப்பினர்.
# சி. திருநாவுக்கரசு

**எஸ். ரி. அரசு** என அழைக்கப்படும் **சிவக்கொழுந்து திருநாவுக்கரசு** (28 ஏப்ரல் 1926 - 17 பெப்ரவரி 2016) இலங்கையின் பிரபலமான நாடகக் கலைஞரும், நாடக இயக்குநரும், ஒப்பனைக் கலைஞரும், ஒளிப்பதிவாளரும், சிற்பக் கலைஞரும், தமிழ்ப் பற்றாளரும் ஆவார். 75 இற்கும் மேற்பட்ட நாடகங்களில் இவர் நடித்துள்ளார்.
# சி. திருநாவுக்கரசு

## வாழ்க்கைக் குறிப்பு

1926 ஏப்ரல் 28 இல் யாழ்ப்பாணம், நல்லூரில் பிறந்த அரசு பரி. யோவான் கல்லூரியில் கல்வி கற்றார். இந்தியா சென்று சிற்பக் கலையில் பயிற்சி பெற்றார். அப்போது இரண்டாம் உலகப் போர் நடந்து கொண்டிருந்த காலம். கட்டாய இராணுவ சேவையில் நான்கு ஆண்டுகள் ஈடுபட்டு நாடு திரும்பினார். தமிழகத்தில் தங்கியிருந்த போது திராவிடர் கழகத்தின் கருத்துகளால் கவரப்பட்டார். யாழ்ப்பாணத்தில் இளைஞர் கழகம் ஒன்றை ஆரம்பித்து, அண்ணா, மு. கருணாநிதி ஆகியோரின் நாடகங்களை யாழ்ப்பாணத்தில் மேடையேற்றினார். 1948 ஆம் ஆண்டில் *தூக்குமேடை* என்ற நாடகத்தில் முதன் முதலில் நடித்தார். ‘திப்புசுல்தான்’, ‘தமிழன் கதை’, ‘வீரமைந்தன்’, ‘வீரத்தாய்’ ஆகிய வரலாற்று நாடகங்களை மேடையேற்றினார்.  
காரை சுந்தரம்பிள்ளை, தாசீசியஸ், நா.சுந்தரலிங்கம், சிவானந்தன், வள்ளிநாயகி ராமலிங்கம், குழந்தை ம. சண்முகலிங்கம் ஆகியோருடன் இணைந்து யாழ் நாடக அரங்கக் கல்லூரி என்னும் அமைப்பை உருவாக்கினார். *பொறுத்தது போதும்*, *புதியதோர் வீடு*, *எந்தையும் தாயும்* ஆகிய நாடகங்களை தமிழக மேடைகளிலும் மேடையேற்றியுள்ளார்.
# சி. திருநாவுக்கரசு

## திரைப்படங்களில்

எஸ். ரி. அரசு இலங்கையில் தயாரிக்கப்பட்ட குத்துவிளக்கு, டாக்சி டிரைவர் ஆகிய தமிழ்த் திரைப்படங்களில் நடித்துள்ளார். கடமையின் எல்லை திரைப்படத்தின் உதவி ஒளிப்பதிவாளராகப் பணியாற்றினார்.
# சி. திருநாவுக்கரசு

## விருதுகள்

- 1991 ஆம் ஆண்டில் சாவகச்சேரியில் இடம்பெற்ற முத்தமிழ் விழாவில் விடுதலைப் புலிகளின் தலைவர் வே. பிரபாகரன் அரசுவிற்கு மாமனிதர் விருது வழங்கிக் கௌரவித்தார்.
- கலாபூசணம், இலங்கை அரச விருது
# என்மரபுவழி

**என்மரபுவழி** (*MyHeritage*) மரபாய்வுக்கான மென்பொருட்களையும் சேவைகளையும் வலைத்தளத்திலும் நகர்பேசியிலும் வழங்கும் இணைய மரபாய்வுத் தளமாகும். இந்தத் தளத்தைப் பயன்படுத்துபவர்கள் குடும்ப மரத்தை உருவாக்கவும் ஒளிப்படங்களை பதிவேற்றவும் உலவவும் உலகளவிலுள்ள வரலாற்றுத் தரவுகளைத் தேடவும் இயலும். 2015 நிலவரப்படி இச்சேவை 42 மொழிகளில் செயற்படுகின்றது; உலகெங்கும் ஏறத்தாழ 80 மில்லியன் பயனர்கள் உள்ளனர். இந்நிறுவனத்தின் தலைமையகம் இசுரேலில் உள்ள ஓர் எகுடாவில் உள்ளது. கூடுதல் அலுவலகங்கள் டெல் அவீவ், யூட்டாவின் லெகி, கலிபோர்னியாவின் பர்பேங்கில் உள்ளன.
# எருசலேம் முற்றுகை (1244)

**1244 எருசலேம் முற்றுகை**ஆறாவது சிலுவைப் போரின் பின், எருசலேம் நகரை கவாரிசிம்கள் 15 சூலை 1244 வெற்றி கொண்டதும் இடம்பெற்றது. நகர் வெற்றி கொள்ளப்பட்டாலும் ஆகத்து 23 வரை கோட்டைப்படையினர் சரணடையும்வரை பாதுகாத்துக் கொண்டு இருந்தனர். முடிவில் கிறித்தவர்களை நகருக்குள் அனுமதிப்பது என்ற உடன்பாட்டுடன் சண்டை நிறைவு பெற்றது.
# பாலோட் மாவட்டம்

**பாலோட் மாவட்டம்** (Balod district) மத்திய இந்தியாவின் சத்தீஸ்கர் மாநிலத்தின் இருபத்து ஏழு மாவட்டங்களில் ஒன்றாகும். துர்க் கோட்டத்தில் உள்ள ஆறு மாவட்டங்களில் இம்மாவட்டமும் ஒன்றாகும். இம்மாவட்ட நிர்வாகத் தலைமையிட நகரம் *பாலோட்* ஆகும். பாலோட் நகரம், தம்தரிலிருந்து நாற்பத்து நான்கு கிலோ மீட்டர் தொலைவிலும், துர்க்கிலிருந்து ஐம்பத்து எட்டு கிலோ மீட்டர் தொலைவிலும், மாநிலத் தலைநகர் ராய்ப்பூரிலிருந்து 101 கிலோ மீட்டர் தொலைவிலும் உள்ளது.  
1 சனவரி 2012-ஆம் ஆண்டில் புதிதாக துவக்கப்பட்ட ஒன்பது மாவட்டங்களில் இதுவும் ஒன்றாகும்.
# பாலோட் மாவட்டம்

## மாவட்ட எல்லைகள்

இம்மாவட்டத்தின் கிழக்கே தம்தரி மாவட்டம், மேற்கே ராஜ்நாந்துகாவ் மாவட்டம், வடக்கே துர்க் மாவட்டம் மற்றும் தெற்கே காங்கேர் மாவட்டம் எல்லைகளாக அமைந்துள்ளது.
# பாலோட் மாவட்டம்

## அரசியல்

இம்மாவட்டம் சஞ்ஜாரி பாலோட் சட்டமன்ற தொகுதி, தௌண்டி லோகரா சட்டமன்ற தொகுதி மற்றும் குந்தேர்தேகி சட்டமன்ற தொகுதி என மூன்று சட்டமன்ற தொகுதிகளைக் கொண்டது.  
இம்மாவட்டம் காங்கேர் மக்களவை தொகுதிக்கு உட்பட்டது.
# பாலோட் மாவட்டம்

## நிர்வாகம்

இம்மாவட்டம் *பாலோட் உட்கோட்டம்* மற்றும் *குரூர் உட்கோட்டம்* , *தௌண்டி லொகரா உட்கோட்டம்* என மூன்று உட்கோட்டங்களாக பிரிக்கப்பட்டுள்ளது. பாலோட், குரூர், குந்தர்தேகி, தௌண்டி லொகரா மற்றும் தௌண்டி என ஐந்து வருவாய் வட்டங்களை கொண்டது.  
பாலோட் மற்றும் தல்லி ராஜ்கரா நகராட்சி மன்றங்களும், ஆறு நகரப் பஞ்சாயத்துக்களும்,
# பாலோட் மாவட்டம்

## நிலப்பரப்பு

3,52,700 ஹெக்டர் நிலப்பரப்பு கொண்ட பாலோடு மாவட்டம், காட்டுப் பரப்பு 74,911 ஹெக்டர் கொண்டுள்ளது.
# பாலோட் மாவட்டம்

## பொருளாதாரம்

செழிப்பான காடுகள், கனிம வளங்கள் மூலம் மாவட்ட வருவாயில் 78% கிடைக்கிறது. நெல், தானியங்கள், கரும்பு, கோதுமை பயிரிடப்படுவதால், வேளாண் தொழில்கள் இம்மாவட்டத்தில் பெருகியுள்ளது. தந்துலா நீர்த்தேக்கம், கார்காரா நீர்த்தேக்கம் மற்றும் கோண்டிலி நீர்த்தேக்கம் வேளாண்மை நீர் பாசானத்திற்கு உதவுகிறது.
# பாலோட் மாவட்டம்

## மக்கள் வகைப்பாடு

இம்மாவட்டத்தின் மொத்த மக்கள் தொகை 8,26,165 ஆக உள்ளது. அதில் ஆண்கள் 4,08,638 மற்றும் பெண்கள் 4,17,527 ஆகவும் உள்ளனர். மொத்த மக்கள்தொகையில் பட்டியல் பழங்குடி மக்கள் 2,59,043 ஆகவும், பட்டியல் சமூகத்தினரின் மக்கள்தொகை 68,431 ஆகவும் உள்ளது. பாலின விகிதம் ஆயிரம் ஆண்களுக்கு பெண்கள் 1022 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 234 பேர் வீதம் வாழ்கின்றனர்.
# எருசலேம் முற்றுகை (1834)

**1834 எருசலேம் முற்றுகை** என்பது எகிப்தியத் தளபதி இப்றாகீம் பாசா துருக்கிய சிரியாவினுள் நுழைந்து அப்பகுதி அராபியர்களை படைத்தரப்புக்கு சேர அழைத்தபோது ஏற்பட்ட பாலத்தீனத்தில் உழவர் புரட்சியின் போது இடம் பெற்றது. இவ் முற்றுகையின்போது உள்ளூர் அராபிய உழவர் புரட்சியாளர்களும் கிட்டத்தட்ட 2,000 பேரைக் கொண்ட எகிப்திய படைக்குமிடையே மே 21 தொடங்கி இப்றாகீம் பாசாவின் பிரதான படை சூன் 7 வரும்வரை இடம் பெற்றது. இப்றாகீம் பாசாவினால் வழிநடத்தப்பட்ட படை புரட்சியாளர்களை சூன் 9 இல் சேதப்படுத்தியது.
# பலோடா பஜார் மாவட்டம்

**பலோடா பஜார் மாவட்டம்** (Baloda Bazar district) மத்திய இந்தியாவின் சத்தீஸ்கர்
மாநிலத்தில் உள்ள மாவட்டம் ஆகும். ராய்ப்பூர் கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். இம்மாவட்டத் தலைமையிட நகரம் பலோடா பஜார் ஆகும்.  
இம்மாவட்டம் ராய்ப்பூர் மாவட்டத்தின் சில பகுதிகளை கொண்டு உருவாக்கப்பட்டது.
மாநிலத் தலைநகரம் ராய்ப்பூரிலிருந்து வடகிழக்கே எண்பத்து ஆறு கிலோ மீட்டர் தொலைவில் பலோடா பஜார் நகரம் அமைந்துள்ளது.
# பலோடா பஜார் மாவட்டம்

## மாவட்ட நிர்வாகம்

இம்மாவடடம் 9 வருவாய் வட்டங்களைக் கொண்டது.